Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról /* COM/2014/0261 final - 2014/0137 (NLE) */





INDOKOLÁS 1. A JAVASLAT HÁTTERE Autonóm uniós vámkontingenseket olyan termékek esetében szükséges alkalmazni, amelyekből az adott kontingensidőszak folyamán nem fognak az Unióban előállítani akkora mennyiséget, amekkorára a szóban forgó terméket felhasználó uniós iparágnak szüksége lenne. Több tagállam kérése alapján a Bizottság az illetékes kormányzati szakértőkkel közösen egyes mezőgazdasági és ipari termékek esetében megvizsgálta, hogy szükség van-e autonóm vámkontingensek megnyitására. A Tanács 2013. december 17-én elfogadta az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendeletet annak érdekében, hogy a szóban forgó termékek Unión belüli keresletét a lehető legkedvezőbb feltételekkel lehessen kielégíteni. Az uniós vámkontingenseket a megfelelő mennyiségek vonatkozásában nulla vagy csökkentett vámtétel meghatározása mellett kell megnyitni oly módon, hogy a szóban forgó termékek piacán ne keletkezzék zavar. A gazdasági vámkérdésekkel foglalkozó csoport ülésein tartott egyeztetések azt mutatták, hogy a tagállamok készek az e rendeletjavaslat I. mellékletében felsorolt termékek vámkontingenseinek oly módon történő megnyitására, hogy ez a szóban forgó termékek piacán ne okozzon zavart. Szükségessé vált továbbá az e javaslat II. mellékletében felsorolt kontingensek kiigazítása: a 09.2631 és a 09.2806 rendelési szám esetében módosítani kellett az árumegnevezést, a 09.2629 rendelési szám esetében törölni kellett egy TARIC-kódot, és a 09.2818, a 09.2668 és a 09.2669 rendelési szám esetében emelkedett a mennyiség. A 09.2930 rendelési számú autonóm vámkontingens törölve lett az 1388/2013/EU tanácsi rendelet mellékletéből, mivel nem áll az Unió érdekében e vámkontingens további biztosítása. A javaslat összhangban van a mezőgazdasági, a kereskedelemi, a vállalkozás- és a fejlesztéspolitikával, valamint a külkapcsolatokra vonatkozó politikával. Mindenekelőtt a javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, a tagjelölt és a potenciális tagjelölt országokat). 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Konzultációra került sor a gazdasági vámkérdésekkel foglalkozó csoporttal, amely az egyes tagállamok illetékes hatóságainak képviselőiből áll. A felsorolt összes vámkontingens a csoport keretében folytatott egyeztetések során létrejött megállapodások, illetőleg kompromisszumok eredménye. Visszafordíthatatlan következményekkel járó, lehetséges komoly kockázatokról nem történt említés. A javaslat szolgálatközi konzultációs eljárás tárgyát fogja képezni, majd – a Tanács általi elfogadását követően – közzétételre kerül. 3. A JAVASLAT JOGI ELEMEI E rendeletjavaslat jogalapja az Európai Unió működéséről szóló szerződés (EUMSZ) 31. cikke. Az EUMSZ 31. cikke értelmében az autonóm vámfelfüggesztéseket és vámkontingenseket a Bizottság javaslata alapján a Tanács minősített többséggel állapítja meg, ezért a rendelet a megfelelő eszköz. A javaslat az Unió kizárólagos hatáskörébe tartozik, ezért a szubszidiaritás elve nem alkalmazható. A javaslat megfelel az arányosság elvének, mivel a benne foglalt intézkedések összhangban vannak a külkereskedelemben részt vevő szereplőkre vonatkozó eljárások egyszerűsítését célzó alapelvekkel, valamint a Bizottságnak az autonóm vámfelfüggesztésekről és vámkontingensekről szóló közleményével (HL C 363., 2011.12.13., 6. o.). 4. KÖLTSÉGVETÉSI HATÁSOK A vámbevétel-kiesés összege megközelítőleg összesen 5,9 millió EUR évente. A költségvetés tradicionális saját forrásaira gyakorolt hatás éves szinten –4,4 millió EUR (75 % x 5,9 millió EUR évente). 2014/0137 (NLE) Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani, és egyes mezőgazdasági és ipari termékek tekintetében elkerülhetőek legyenek a piaci zavarok, az 1388/2013/EU tanácsi rendelet autonóm vámkontingenseket nyitott meg[1]. Ezeken a vámkontingenseken belül a termékek csökkentett vagy nulla vámtétellel importálhatók az Unióba. Az ismertetett okok miatt 2014. július 1-jétől kezdődő hatállyal hat új termék megfelelő mennyiségére vonatkozóan nulla vámtételű vámkontingenst szükséges megnyitni. (2) Emellett egyes esetekben a meglévő autonóm uniós vámkontingensek kiigazításra szorulnak. Két esetben a pontosítás, valamint a legújabb termékfejlesztés figyelembevétele céljából módosítani kell az árumegnevezést. Egy másik esetben törölni szükséges az egyik TARIC-kódot, mivel a kettős besorolás elavulttá vált, és három másik esetben a gazdasági szereplők és az Unió érdekeiből kifolyólag emelni kell a kontingensmennyiséget. (3) Végezetül, egy esetben az autonóm uniós vámkontingenst 2014. július 1-jei, egy másik esetben pedig 2015. január 1-jei hatállyal meg kell szüntetni, mivel nem áll az Unió érdekében, hogy ezeken az időpontokon túl biztosítsa a szóban forgó vámkontingenseket. (4) Az 1388/2013/EU rendeletet ezért ennek megfelelően módosítani kell. (5) Mivel a vámkontingensek e rendeletben megállapított módosításai közül néhánynak 2014. július 1-jén kell hatályba lépnie, ezt a rendeletet ugyanezen időponttól kell alkalmazni, és annak az Európai Unió Hivatalos Lapjában való kihirdetéssel haladéktalanul hatályba kell lépnie, ELFOGADTA EZT A RENDELETET: 1. cikk Az 1388/2013/EU rendelet melléklete a következőképpen módosul: 1. az 1388/2013/EU rendelet mellékletében szereplő táblázat második oszlopában szereplő KN-kódok sorrendjét követve a táblázat kiegészül az e rendelet I. mellékletében foglalt, 09.2830, 09.2831, 09.2832, 09.2834, 09.2835 és 09.2836 rendelési számú vámkontingensekre vonatkozó sorokkal; 2. a 09.2629, 09.2631, 09.2639, 09.2668, 09.2669, 09.2806 és 09.2818 rendelési számú vámkontingensekre vonatkozó sorok helyébe az e rendelet II. mellékletében szereplő sorok lépnek; 3. a 09.2930 rendelési számú vámkontingensre vonatkozó sort el kell hagyni; 4. a 09.2639 rendelési számú vámkontingensre vonatkozó sort el kell hagyni. 2. cikk Ez a rendelet az Európai Unió Hivatalos Lapjában való kihirdetésének napján lép hatályba. Ezt a rendeletet 2014. július 1-jétől kell alkalmazni. Az 1. cikk 4. pontját azonban 2015. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök PÉNZÜGYI KIMUTATÁS 1. A JAVASLAT CÍME: A Tanács rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 1388/2013/EU rendelet módosításáról. 2. KÖLTSÉGVETÉSI TÉTELEK Alcím és jogcímcsoport: 12. alcím, 120. jogcímcsoport A 2014. évben a költségvetésben szereplő összeg: 16 185 600 000 EUR (2014. évi költségvetés) 3. PÉNZÜGYI HATÁS ¨ A javaslatnak nincs pénzügyi hatása. X A javaslatnak nincs pénzügyi hatása a kiadásokra, viszont van pénzügyi hatása a bevételekre. A bevételre gyakorolt hatás a következő: (millió EUR egy tizedesjegyig) Költségvetési tétel || Bevétel[2] || 6 hónapos időszak, kezdődátum: éééé/hh/nn || [Év: 2014. második félév] 120. jogcímcsoport || A saját forrásokra gyakorolt hatás || 2014.7.1. || –2,2 (millió EUR egy tizedesjegyig) Az intézkedést követő helyzet || [2015–2018] 120. jogcímcsoport || –4,4 / év E rendelet kiegészítései következtében a vámbevétel-kiesés növekedése a becslések szerint évente 5,9 millió EUR lesz. A fentiek alapján az e rendelet okozta bevételkiesésre mért hatás becsült összege 2015.1.1-jétől évente 4,4 millió EUR (az 5,9 millió EUR bruttó összeg x 0,75) és 2,2 millió EUR a 2014.7.1–2014.12.31. közötti időszakra. 4. CSALÁS ELLENI INTÉZKEDÉSEK Az e tanácsi rendeletben szereplő bizonyos termékek esetében ellenőrzésre kerül a meghatározott célú felhasználás a 2454/93/EGK bizottsági rendelet 291–300. cikkével összhangban. [1] A Tanács 2013. december 17-i 1388/2013/EU rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről, valamint a 7/2010/EU rendelet hatályon kívül helyezéséről (HL L 354., 2013.12.28., 319. o.). [2] A tradicionális saját források (mezőgazdasági vámok, cukorilletékek, vámok) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni. MELLÉKLETEK I. melléklet Az 1. cikk 1. pontjában említett uniós vámkontingensek Rendelési szám || KN-kód || TARIC || Árumegnevezés || Kontingensidőszak || Kontingensmennyiség || Kontingens vámtétele (%) 09.2830 || ex 2906 19 00 || 40 || Ciklopropil-metanol (CAS RN 2516-33-8) || 7.1–12.31. || 10 tonna || 0 % 09.2831 || ex 2932 99 00 || 40 || 1,3:2,4-Bisz-O-(3,4-dimetilbenzilidén)-D-glucitol (CAS RN 135861-56-2) || 7.1–12.31. || 300 tonna || 0 % 09.2832 || ex 3808 92 90 || 40 || Készítmény, legalább 38, de legfeljebb 50 tömegszázalék pirition-cink-tartalommal (INN) (CAS RN 13463-41-7), vizes diszperzióban || 7.1–12.31. || 250 tonna || 0 % 09.2834 || ex 7604 29 10 || 20 || Alumíniumötvözet rúd legalább 200 mm, de legfeljebb 300 mm átmérővel || 7.1–12.31. || 500 tonna || 0 % 09.2835 || ex 7604 29 10 || 30 || Alumíniumötvözet rúd legalább 300,1 mm, de legfeljebb 533,4 mm átmérővel || 7.1–12.31. || 250 tonna || 0 % 09.2836 || ex 9003 11 00 ex 9003 19 00 || 10 20 || Szemüvegkeretek műanyagból vagy nem nemesfémből korrekciós szemüvegek gyártásához(1) || 7.1–12.31. || 2 900 000 darab || 0 % II. melléklet Az 1. cikk 2. pontjában említett uniós vámkontingensek Rendelési szám || KN-kód || TARIC || Árumegnevezés || Kontingensidőszak || Kontingensmennyiség || Kontingens vámtétele (%) 09.2806 || ex 2825 90 40 || 30 || Volfrám-trioxid, beleértve a kék volfrám-oxidot is (CAS RN 1314-35-8 vagy CAS RN 39318-18-8) || 1.1–12.31. || 12 000 tonna || 0 % 09.2639 || 3905 30 00 || || Poli(vinil-alkohol), a nem hidrolizált acetátcsoportot tartalmazó is || 1.1–12.31. || 18 000 tonna || 0 % 09.2818 || ex 6902 90 00 || 10 || Tűzálló tégla, amelynek: – || élhosszúsága több mint 300 mm és – || TiO2-tartalma legfeljebb 1 tömegszázalék és – || Al2O3-tartalma legfeljebb 0,4 tömegszázalék és – || térfogatváltozása 1700° C-on kevesebb mint 9 % 1.1–12.31. 225 tonna 0 % 09.2629 || ex 8302 49 00 || 91 || Alumínium teleszkópos fogantyú bőröndök gyártásához(1) || 7.1–12.31. || 800 000 darab || 0 % 09.2668 || ex 8714 91 10 ex 8714 91 10 || 21 31 || Kerékpárváz szénszálakból és műgyantából előállítva, festve, lakkal bevonva és/vagy polírozva, kerékpár gyártásához(1) || 1.1–12.31. || 125 000 darab || 0 % 09.2669 || ex 8714 91 30 ex 8714 91 30 || 21 31 || Mellső kerékpárvilla szénszálakból és műgyantából előállítva, festve, lakkal bevonva és/vagy polírozva, kerékpár gyártásához(1) || 1.1–12.31. || 97 000 darab || 0 % 09.2631 || ex 9001 90 00 || 80 || Nem szerelt üveglencsék, prizmák és összeragasztott elemek, a 9002, 9005, 9013 10 és 9015 KN-kódok alá tartozó áruk gyártásához vagy javításához(1) || 1.1–12.31. || 5 000 000 darab || 0 % (1) A vámok felfüggesztésére a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (HL L 253., 1993.10.11., 1. o.) 291–300. cikke alkalmazandó.